
Vyjadrenie miestnej rady dňa 25.04.2022



[bookmark: _Hlk89870705]UZNESENIE č. 224/2022/MR 
Miestna rada odporúča miestnemu zastupiteľstvu schváliť predložený návrh uznesenia.





Vyjadrenie komisií



Komisia finančná, podnikateľských činností a obchodu :

Komisia finančná, podnikateľských činností a obchodu odporúča prerokovať materiál na Miestnej rade a Miestnom zastupiteľstve mestskej časti Podunajské Biskupice.

Komisia sociálnych vecí a zdravotníctva :

Uznesenie č.52/2022 
Komisia sociálnych vecí a zdravotníctva MsZ Bratislava-Podunajské Biskupice odporúča miestnemu zastupiteľstvu schváliť predložený návrh


Komisia školstva, kultúry, mládeže a športu :

Komisia školstva, kultúry, mládeže a športu  odporúča miestnemu zastupiteľstvu prerokovať a schváliť predložený návrh


Komisia územného plánu, výstavby, životného prostredia, odpadov a cestného hospodárstva :

Členovia komisie ÚP,V,ŽP,OaCH odporúčajú schváliť MiZ predložený návrh.
















Návrh  uznesenia




Uznesenie č. : .....................................

Miestne zastupiteľstvo mestskej časti Bratislava – Podunajské Biskupice po prerokovaní



nemá pripomienky k :

Návrhu Všeobecne záväzného nariadenia Hlavného mesta Slovenskej republiky Bratislavy  č. ........... z ............................., ktorým za zrušuje všeobecne záväzné nariadenie hlavného mesta Slovenskej republiky Bratislavy č. 18/2011 o zásadách hospodárenia s majetkom hlavného mesta Slovenskej republiky Bratislavy





































Dôvodová správa

Právne vzťahy pri nakladaní s majetkom obce sú najvýznamnejšími a najčastejšími právnymi vzťahmi, do ktorých vstupuje obecná samospráva. Nakladanie s majetkom obce je v kompetencii orgánov obce, pričom podrobné podmienky hospodárenia obecné zastupiteľstvo upraví v zmysle ustanovenia §9 ods. 1 zákona o majetku obcí v zásadách hospodárenia s majetkom obce.

Mestské zastupiteľstvo hlavného mesta prijalo zásady hospodárenia s majetkom hlavného mesta formou všeobecne záväzného nariadenia (VZN č. 18/2011). Vzhľadom na skutočnosť, že zásady hospodárenia s majetkom hlavného mesta neregulujú správanie nepodriadených fyzických osôb a právnických osôb, ale smerujú do vnútra organizácie samosprávy, nie je potrebné ich schvaľovať všeobecne záväzným nariadením. 

Vzhľadom na uvedené sa navrhuje predmetné VZN č. 18/2011 o zásadách hospodárenia s majetkom hlavného mesta Slovenskej republiky Bratislavy zrušiť a zásady hospodárenia s majetkom hlavného mesta schváliť formou uznesenia mestského zastupiteľstva.

Nové Zásady hospodárenia a nakladania s majetkom hlavného mesta sú v procese prípravy a budú predložené na schválenie mestskému zastupiteľstvu spolu s predmetným zrušovacím všeobecne záväzným nariadením.

